1937 йылғы Конституцияға 1918 йылғы һәм 1925 йылғы Конституцияларында ҡаралған бөтә хоҡуҡтар һәм азатлыҡтар — һүҙ, матбуғат, йыйылыштар, союздар азатлығы, шәхес торлаҡтың тейелгеһеҙлеге индерелә. Ошолар менән бер рәттән яңы хоҡуҡтар һәм азатлыҡтар нығытыла — ете сәғәтлек эш көнө, эш хаҡы һаҡлаулы йыллыҡ отпускылар, бушлай медицина ярҙамы, һигеҙ йыллыҡ дөйөм мотлаҡ белем алыу, белемдең бөтә төрҙәрен бушлай алыу, дәүләт стипендиялары системаһы, мәктәптәрҙе туған телдәрҙе уҡыу, бушлай производство техник һәм агрономия уҡытыу, йөклө ҡатын-ҡыҙҙарға түләүле отпускылар биреү.